kardosdrur/scandi-wiki huggingface dataset:
Moorilla Hobart International 2009

Moorilla Hobart International 2009 var en professionel tennisturnering for kvinder, der blev spillet udendørs på hard court. Det var den 16. udgave af Moorilla Hobart International, og turneringen var en del af WTA Tour 2009, hvor den var kategoriseret som en WTA International-turnering. Kampene blev afviklet i Domain Tennis Centre i Hobart, Australien den 9. – 16. januar 2009.

Turneringen blev vundet af den blot 18-årige tjekke Petra Kvitová, som i finalen besejrede sin syv år ældre landsmand Iveta Benešová med 7-5, 6-1, og som dermed vandt sin første titel på WTA Tour'en. Turneringen blev præget af tidlige nederlag til alle otte seedede spillere. Fem af dem tabte i første runde, og de resterende tre blev slået ud i anden runde, og dermed kom kvartfinalerne udelukkende til at bestå af useedede spillere.

I doublefinalen vandt det argentinsk-italienske par Gisela Dulko og Flavia Pennetta over de ukrainske søstre Alona og Katerina Bondarenko med 6-2, 7-6.

Resultater

Damesingle 

Hovedturneringen havde deltagelse af 32 spillere. Heraf havde de 25 fået adgang på grundlag af deres placering på verdensranglisten, mens fire spillere havde kvalificeret sig via kvalifikationsturneringen. Endelig var tre spillere blevet tildelt et wildcard.

Kilder / eksterne henvisninger 
 Moorilla Hobart International 
 Sony Ericsson WTA Tour – Moorilla Hobart International 2009 – Resultater  

WTA Tour 2009
Flade Kirke (Frederikshavn Kommune)

Flade Kirke er beliggende ca. fire kilometer sydvest for Frederikshavns centrum, 109 meter over havets overflade.

Kirken er opført i 1200-tallet i romansk stil og har intet tårn.

Kirken ligger på det højeste sted i sognet og har haft betydning for søfarten som landkending.

På kirkegårdens område ligger to oldtidshøje, hvor en flagstang er placeret på den ene høj medens kirkens klokkestabel er placeret på den anden høj.

Kilde 
 Kirker i Frederikshavn Kommune af Flemming Nielsen, udgivet af Bangsbo Museum i 1990

Eksterne kilder og henvisninger 
 C. Klitgaard: "Flade Kirke" (Historie/Jyske Samlinger, 5. række, Bind 7; 1943)
 Flade Kirke  hos KortTilKirken.dk

Kirker i Frederikshavn Kommune
Kirker i Aalborg Stift
Kirker i Hjørring Amt
Pietra Ligure

Pietra Ligure er er en italiensk by med 9069 indbyggere (2005) i provinsen Savona og regionen Ligurien. Kommunen har et areal på 9 km² og er en del af kommunefællesskabet Comunità Montana Pollupice. Nabokommunerne er Bardineto, Boissano, Borgio Verezzi, Giustenice, Loano og Tovo San Giacomo.

Byen har en jerbanestation, motorvejen A10 går forbi Pietra Ligure og de nærmeste lufthavne er Genova, Milano og Torino.

Historie 

Navnet kommer af klippen (lat. Petra, ital. Pietra), som i middelalderen lå direkte ud til havet og hvor på borgen „Castrum Petrae“ blev bygget som det Østromerske Kejserdømmes. bolværk mod Langobarderne .

Byen hørte under Ærkebiskoppen af Albenga indtil 1385, da Paven Urban VI solgte den til bystaten Genua

Seværdigheder 
Pietra ligure ligger på den vestlige side af den italienske riviera, mellem Savona og Imperia og er overvejende en turistby med hoteller, restauranter, strandpromenade og badestrande. Den gamle bydel har mange gamle huse, et palads fra middelalderen, kirken San Nicoló di Bari fra det 18. århundrede, der har mange kunstværker og to klokketårne, og den ved nærheden af kirken beliggende markedsplads.
Der er campingpladser, sportcentre og om sommeren er der på stranden sportsaktiviter som surfing og dykning med mere.

Venskabsby 
  Offenburg, Baden-Württemberg

Eksterne henvisninger 

 Kommunenens hjemmeside (italiensk)
 Engelsk turistside 

Byer i Liguria
Flade Kirke

Flade Kirke, flere kirker med dette navn:
 Flade Kirke (Frederikshavn Kommune) – Frederikshavn Kommune
 Flade Kirke (Morsø Kommune) – Morsø Kommune
Hulsig

Hulsig er en mindre landsby i Vendsyssel, beliggende ca. 13 km sydvest for Skagen og 28 km nord for Frederikshavn. Byen ligger ud til Aalbæk Bugt og nær Hulsig Hede. Hulsig hører til Frederikshavn Kommune og er beliggende i Region Nordjylland.

Eksterne henvisninger 

 Frederikshavn Kommune

Se også 
 Hulsig Kirke
 Hulsig Sogn
 Hulsig Station

Byer i Frederikshavn Kommune
Pattaya Women's Open 2009

PTT Pattaya Open 2009 var en professionel tennisturnering for kvinder, der blev spillet udendørs på hard court. Det var den 19. udgave af Pattaya Women's Open, og turneringen var en del af WTA Tour 2009, hvor den var kategoriseret som en WTA International-turnering. Kampene blev afviklet i Dusit Resort i Pattaya, Thailand den 7. – 15. februar 2009.

Turneringen blev vundet af den topseedede russer Vera Zvonareva, som i finalen besejrede den useedede inder Sania Mirza med 7-5, 6-1, og som dermed vandt sin ottende titel på WTA Tour'en i karrieren. Danmarks Caroline Wozniacki var 2.-seedet i turneringen og nåede kvartfinalen, hvor hun tabte til slovakken Magdaléna Rybáriková. Den forsvarende mester, Agnieszka Radwańska fra Polen, stillede ikke op i årets turnering. Hun spillede i stedet Open GDF Suez, som blev afviklet samtidig med Pattaya Open.

I doublefinalen vandt det kasakhstansk-thailandske par Jaroslava Sjvedova og Tamarine Tanasugarn over ukraineren Julija Beigenzimer og russeren Vitalia Diatjenko med 6-3, 6-2.

Resultater

Damesingle 

Hovedturneringen havde deltagelse af 32 spillere. Heraf havde de 25 fået adgang på grundlag af deres placering på verdensranglisten, mens fem spillere havde kvalificeret sig via kvalifikationsturneringen, heraf én lucky loser, som erstattede tredjeseedede Dominika Cibulková, som med kort varsel meldte afbrud på grund af sygdom. Endelig var to spillere blevet tildelt et wildcard.

Kilder / eksterne henvisninger 
 ptt Pattaya Open  
 Sony Ericsson WTA Tour – PTT Pattaya Open 2009 – Resultater  

WTA Tour 2009
Søren Ejlersen

Søren Ejlersen (født 29. januar 1967) er en dansk kok. Han har bl.a. arbejdet hos Bo Jacobsen i Restaurationen og hos Erwin Lauterbach på Restaurant Saison i Hellerup. I 1992 var han udsendt som køkkenchef i Den Danske Pavillon på Verdensudstillingen, Expo92, i Sevilla i Spanien. Søren Ejlersen er  næstformand i bestyrelsen og arbejder med innovation og forretningsudvikling i Aarstiderne A/S.

Der ud over er han stifter af Haver til Maver - et af verdens mest udbredte skolehaveprojekter. Han er medstifter af www.Fælleshaven.dk , Planetary Impact ventures - www.planetary.dk, www.banegaarden.com

Fra 1992-97 var han selvstændig restauratør, indtil han i 1997 startede Urte-Compagniet sammen med den biodynamiske landmand Heiner Aldinger. Sammen dyrkede de økologiske grøntsager ved Tystrup-Bavelse Søerne på Vestsjælland til en begrænset kundekreds, indtil Søren Ejlersen slog sig sammen med Thomas Harttung fra Barritskov Grøntsagshave og dannede Aarstiderne.

Søren Ejlersen har modtaget diverse priser fra ex Gastronomisk akademi m.fl for hans arbejde med gastronomi.Virksomheden Aarstiderne har siden 1999 leveret økologisk grønt og frugt samt kød, fisk, brød og kolonialvarer til danske privatkunder og siden 2004 tillige til dele af Sverige. Verdens første maaltidskasser så også dagens lys i Aarstiderne i 2003. I 2002 startede Søren Ejlersen Det Mobile Skolekøkken, som siden blev til skoleprojektet Haver til Maver, hvis aktiviteter finder sted på Krogerup Avlsgaard i Humlebæk samt et stort antal andre kommuner i Danmark. Søren Ejlersen er stifter af  for Haver til Maver.
Søren Ejlersen er en efterspurgt medieperson og foredragsholder og har bl.a. medvirket i en række udsendelser i programserien Go’ morgen Danmark på TV 2. Han er desuden medlem af klima- og energiminister Connie Hedegaards klimapanel i 2009.,. I 2023 stiftede Søren Ejlersen selskabet ØJN skolemad sammen med Thomas Hess Nielsen under mottoet Ingen læring uden næring. Projektet er et partnerskab med GSB under CPH univercity.

Udgivelser (Medforfatter) 
 Aarstiderne (2004)
 Rodfrugterne (2006)
 Salaterne (2007)
 Livretterne (2007)
 Haver til Maver (2007)
 Guld og Grønne Sager (2008)
 Aarstidernes Kød (2008)
 DVD Køkkenet (DVD, 2008)
 Aarstidernes nye Livretter (2009)
 Aarstidernes samlede Livretter (2010)
 Aarstidernes Nordiske hverdagsmad (2011)
 Aarstidernes køkkenhave
 Safter (2012)
 Fermentering (2015)
 Blender (2016)
 Fermentering 2.0
 Det fermenterede køkken
 FRØ
 Jordens bedste kogebog
 Mit kokkeri
 Signaturretter
 Babymad
 Planteproteiner

Referencer

Eksterne henvisninger 
 Aarstiderne
 Haver til Maver
 Ejlersen blog

Kokke fra Danmark
Personer i Kraks Blå Bog
Jenny Wilson

Jenny Wilson, svensk sangerinde/sangskriver, født 20. oktober 1975 i Blekinge, Sverige.

I 1997 grundlagde hun bandet First Floor Power og udgav to albums, There Is Hope og Nerves. I 2004 forlod hun bandet og gik solo. Jenny fik en pladekontrakt hos Rabid Records, efter hun optrådte som gæstevokal på The Knifes album Deep Cuts. Hendes første soloalbum Love and Youth udkom i 2005 i Sverige.

Jennys andet soloalbum Hardships! udkom på CD og vinyl den 25. februar 2009.

Diskografi 
 Love and Youth (2005)
 Hardships! (2009)

Turné i 2009 
Fra den 1. april 2009 til 4. september 2009, var Jenny Wilson på turné i skandinavien, hvor hun bl.a. optrådte i Malmø, Gøteborg, Aalborg, Århus, Oslo, København, Kolding, Odense, Helsinki osv. Endvidere spillede hun på Roskilde Festival i 2006 og 2009.

Eksterne henvisninger 

 
 Jenny Wilson på Myspace.com
 Jenny Wilsons officielle hjemmeside 

Musikere fra Sverige
Martijn Maaskant

Martijn Maaskant (født 27. juli 1983) er en tidligere professionel cykelrytter fra Holland.

Hans bedste resultat var en fjerdeplads i Paris-Roubaix efter vinderen Tom Boonen, Fabian Cancellara og Allesandro Ballan.

Eksterne henvisninger 

 

Mandlige cykelryttere fra Nederlandene
Samotrake

Samotrake (græsk: Σαμοθράκη), staves også som Samothrake, er en lille ø, der ligger i de Nordøst-ægæiske Øer som en del af Grækenland.

Den klassiske grammatiker Aristarchos levede på Samotrake.

Nordøst-ægæiske Øer
Open GDF SUEZ 2009

Open GDF SUEZ 2009 var en professionel tennisturnering for kvinder, der blev spillet indendørs på hard court. Det var den 17. udgave af Open GDF SUEZ, som tidligere havde navnet Open Gaz de France, og turneringen var en del af WTA Tour 2009, hvor den var kategoriseret som en WTA Premier-turnering (sæsonens første). Kampene blev afviklet i Stade Pierre de Coubertin i Paris, Frankrig den 9. – 15. februar 2009.

Turneringen blev vundet af den 8.-seedede franske kvinde Amélie Mauresmo, som i finalen besejrede den 3.-seedede russer Jelena Dementjeva med 7-6, 2-6, 6-4, og som dermed vandt sin 25. titel på WTA Tour'en i karrieren. Det var endvidere tredje gang Mauresmo vandt denne turnering – de to første triumfer blev hjemført i 2001 og 2006. Den forsvarende mester, Anna Tjakvetadze fra Rusland, stillede ikke op i årets turnering.

I doublefinalen vandt det zimbabwisk-amerikanske par Cara Black og Liezel Huber over tjekken Květa Peschke og amerikaneren Lisa Raymond med 6-4, 3-6, [10-4]. Det var Black's 47. og Liezel's 35. WTA Tour-titel i damedouble og deres 22. WTA Tour-titel som doublepar.

Resultater

Damesingle 

Hovedturneringen havde deltagelse af 32 spillere. Heraf havde de 23 fået adgang på grundlag af deres placering på verdensranglisten, mens fem spillere havde kvalificeret sig via kvalifikationsturneringen, heraf én lucky loser. Endelig var fire spillere blevet tildelt et wildcard, heraf ét til Jelena Janković, som erstattede Marija Sjarapova, der ellers havde planlagt at gøre comeback ved Open GDF SUEZ efter en længere skadesperiode.

Kilder / eksterne henvisninger 
 Open GDF SUEZ   
 Sony Ericsson WTA Tour – Open GDF SUEZ 2009 – Resultater  

WTA Tour 2009
Vinterjasmin

Vinterjasmin (Jasminum nudiflorum), også skrevet Vinter-Jasmin, er en løvfældende busk med en opret eller krybende vækstform, der får den til at danne sammenfiltrede puder. grenene er buede og ruderformede i tværsnit. Grene med vedvarende jordkontakt slår rod og danner nye planter.

Beskrivelse 
Barken er først grøn, men på ældre grene bliver den lysebrun. Knopperne er modsat stillede, tilliggende og slanke. Bladene er 3-koblede med helrandede, elliptiske småblade. Oversiden er mørkegrøn, mens undersiden er lidt lysere. Blomstringen sker i tøvejrsperioder fra december til april, hvor man kan finde blomsterne siddende enkeltvis ved bladarrene. De enkelte blomster er 5-6 tallige med gule kronblade. Frugterne er aflange bær.

Rodnettet er kraftigt med en dybtgående pælerod og talrige siderødder. Grene med vedvarende jordkontakt slår rod og danner nye planter.

Højde x bredde og årlig tilvækst: 1,00 x 2,00 m (35 x 50 cm/år). Målene gælder en plante, som ikke er støttet til mur eller hegn. Desuden er aflæggere af rodslående grene ikke medregnet.

Hjemsted 

Arten er udbredt i de kinesiske provinser Gansu, Shaanxi, Sichuan, Xizang og Yunnan, hvor den er kratdannende på skråninger, slugter og stenskred i 800-4.500 m højde.

I Qinlingbjergene ved Tianyuflodens udmunding i Yangtze har menneskelig aktivitet helt fjernet den oprindelige vegetation. I stedet er der nu en sekundær succession, hvor denne art vokser sammen med bl.a.: Jujube, markarve, blågrøn gåsefod, Corydalis edulis (en art af lærkespore), Deutzia discolor (en art af Stjernetop), dværgelm, enfrøet jodplante, finbladet vejsennep, grøn skærmaks, gul rævehale, indisk jordbær, kinesisk blommetaks, kinesisk neillia, kinesisk træranke, leopardblomst, Lespedeza floribunda (en art af kløverbusk), Lonicera hispida (en art af gedeblad), Melica scabrosa (en art af flitteraks), papirmorbær, seljepil og vejpileurt

Litteratur 
 Anthony Huxley (udg.): The new Royal Horticultural Society dictionary of gardening, 1999

Referencer

Eksterne henvisninger 

 eFloras.org: Flora of China 
 ethnobot.ch: Das Shuiluo Tal  
 Zipcodezoo: Jasminum nudiflorum 

Buske
Gule blomster
Jasmin
Amdi Petersens Armé E.P.

Amdi Petersens Armé E.P. er den første EP af hardcore punk bandet, Amdi Petersens Armé. Den blev udgivet i 2000 af Kick'n'Punch. Den blev udgivet i forskellige oplag, hvert oplag med forskelligt farve cover.

Nummer liste 
Side et
 "De Hjernedødes Nat" – 1:36
 "Truffet" – 1:29
 "Alt er Ved Det Samme" – 1:51
 "Stalinjugend" – 1:19

Side to
 "Skate og Dø" – 1:36
 "Ikk' Igen" – 1:46
 "Sang Nummer Syv" – 1:20
 "A.P.A.'s Antipolitisang" – 1:29

Musik fra Danmark
Debut EP'er
Album fra 2000
Visby (Tønder Kommune)

Visby (tysk: Wiesby) er en landsby beliggende i Visby Sogn nordøst for Højer i Sønderjylland med . Landsbyen ligger i Tønder Kommune og tilhører Region Syddanmark.

I Visby findes bl.a. Visby Kirke, forsamlingshus, købmand og benzinstation.

Omtrent to km nordvest for Visby findes Trøjborg Slotsruin.

Kilder 

Byer i Tønder Kommune
Byer i Sønderjylland (under den danske stat)
Byer og bydele med genforeningssten
Rasmus Søes

Rasmus Søes (født 8. april 1983) er en dansk orienteringsløber, der stiller op for Farum OK og tilhører den danske elite. Han fik sit gennembrud i 2003, da han vandt to danske mesterskaber, og siden har han vundet yderligere to DM-titler. 

I international sammenhæng er hans hidtil bedste resultat en samlet førsteplads i Portugal "O" Meeting i 2009.

Hans tvillingesøster, Signe Søes, tilhører ligeledes eliten i orienteringsløb.

Orienteringsløbere fra Danmark
Schlierach

Schlierach er en biflod fra højre til Mangfall i Oberbayern i den tyske delstat Bayern.

Schlierach har sit udspring i søen Schliersee i den lille by med samme navn og løber mod nord forbi Hausham, Agatharied og Miesbach indtil den efter 45,72 km munder ud i Mangfall. Den har et afvandingsområde på 73,4 km², hvori der er en gennemsnitlig årlig nedbør på ca. 1.300 mm.

Landkreis Miesbach
Floder i Bayern
Lidia Kopania

Lidia Kopania-Przebindowska (født 12. maj 1978 i Koluszki, Polen) er en polsk sangerinde, der repræsenterede Polen i Eurovision Song Contest 2009 i Moskva, Rusland med sangen "I don't wanna leave".

Diskografi

Studiealbum 

 2006 : "Intuicja"
 2008 : "Przed świtem"

Singler 

 1998 "Niezwykły dar"
 2006 "Sleep"
 2006 "Hold On"
 2007 "Twe milczenie nie jest złotem"
 2008 "Tamta Łza"
 2008 "Rozmawiać z tobą chce"
 2009 "I Don't Wanna Leave"

Eksterne henvisninger 

 Officiel hjemmeside

Sangere fra Polen
Polens Eurovision Song Contest-deltagere
Deltagere ved Eurovision Song Contest 2009
Paulette Dubost

Paulette Dubost (født Paulette Marie Emma Deplanque 8. oktober 1910 – 21. september 2011) var en fransk skuespillerinde.

Hun medvirkede i de fleste af Jean Renoirs film.

I 2008, sang hun et digt af Arthur Rimbaud på Raphaël Didjaman albummet Hommage om Arthur Rimbaud, som han er en didgeridoospiller. I januar 2009 hyldede Longjumeau teater hende.

Den 8. oktober 2010 kunne hun fejre sin 100 års fødselsdag på teateret i Longjumeau, hvor hun boede. Hun døde næsten 101 år gammel.

Filmografi

Spillefilm 
 Nana (1926) af Jean Renoir
 Un chien qui rapporte (1931) med Arletty
 Le bal (1931)
 Le bonheur (1934)
 Hôtel du Nord (1938) af Marcel Carné
 Spillets regler (1939) af Jean Renoir
 Lola Montès (1955) af Max Ophüls
 Le déjeuner sur l'herbe (1959) af Jean Renoir
 Dear detective (1975) af Philippe Broca
 Den sidste metro (1980) af Francois Truffaut
 La vie continue(livet bliver ved) (1981)
 Milou en mai (1989) af Jean Renoir
 Augustin, roi de kung-fu (1999)
 Les yeux clairs (2005)
 Curriculum (2007)

Eksterne henvisninger 

 
 L'Encinémathèque 

Skuespillere fra Frankrig
Hundredårige
Bad Wiessee

Bad Wiessee er en kommune i Landkreis Miesbach i Regierungsbezirk Oberbayern i den tyske delstat Bayern. Det er en kendt kur- og feriebypå vestbredden af Tegernsee. Bykernen er præget af en typisk oberbayersk byggestil, og speciel er den lange søpromenade, og det stort anlagte strandbad. Ud over de almindelige faciliteter for turister har byen også et spillecasino.
Nærmeste banegård er Gmund, hvor Bayerische Oberlandbahn (BOB) via Holzkirchen har forbindelse til München.

Dourdan i Frankrig har siden 1963 været venskabsby med Bad Wiessee.

Geografi 
Bad Wiessee ligger på vestbredden af Tegernsees ved nordranden af de Bayerske Alper. Til Miesbach er der 15 km, til Holzkirchen 20 km, til Bad Tölz 17 km, til Gmund am Tegernsee (nærmeste banegård) 5 km og til delstatshovedstaden München 50 km. Sammen med nabokommunerne Gmund, Tegernsee og Rottach-Egern er der ud over almindelige busforbindelser (Tegernsee-Ringlinie) regelmæssige skibsforbindelser over søen. I landsbyen Abwinkl munder Söllbach ud i Tegernsee.

Eksterne henvisninger 

 Homepage des Rathauses von Bad Wiessee
MSF-klassen

MSF-klassen (Mindre standardfartøj) er en klasse af minerydningsdroner der hører under Søværnet. Dronerne kan operere fjernstyret fra en moderenhed, typisk en enhed af Flyvefisken-klassen udrustet til MCM eller af en besætning på tre mand. Under en minerydning vil en drone typiske være fjernstyret og kan dermed gå ind i et minefelt uden at udsætte besætningen for fare. Dronerne er desuden udrustet med en "Side scan sonar", der gør sonaroperatøren på moderskibet i stand til at se objekter på bunden meget tydeligt. En enhed blev overført til den svenske flåde på forsøgsbasis efter et droneprojekt kaldet SAM II blev aflyst. Dette fartøj blev solgt på auktion i 2015.

Skibe i klassen

Referencer

Eksterne henvisninger 
 Flådens Historie: MSF-klassen
 Forsvaret.dk: MSF-klassen

Minerydningsfartøjer
P.C. Krossing

Peter Casper Krossing (født 21. august 1793 i København, død 1. september 1838 sammesteds) var en dansk komponist, bror til N.B. Krossing og Nikolaj Krossing.

Krossing viste tidligt stor musikalsk sans, men blev dog bestemt til at skulle studere og var omtrent nået til at tage
Examen artium, da alligevel kærligheden til musikken sejrede, og han opgav den studerende vej.

F.L.Æ. Kunzen blev hans lærer i musik, og under dennes ledelse uddannede han sig til en grundig musiker. 1816 blev han ansat som organist ved Frederiks tyske kirke på Christianshavn. 1820-27 var han tillige ansat som syngemester ved Det Kongelige Teater. Ved flere større skoler, som Metropolitanskolen og Borgerdydskolen i København, virkede han som lærer i sang, og samtidig var han kendt og benyttet som en dygtig lærer i musikteori.

Sin væsentligste betydning har Krossing haft som komponist. Af hans ret talrige arbejder kunne nævnes en instrumentalsats, komponeret 1811, en høstsalme og en høstkantate, udført ved en kirkekoncert i Slagelse 1814, to reformationskantater, komponeret 1817, kantaten Tonekunsten, udført ved en af de af M. Foght og G. Gerson arrangerede såkaldte "Amatørkoncerter" 1818, endvidere en stor mængde andre kantater, jubilæums-, sørge- og festkantater, komponeret ved forskellige lejligheder, deriblandt Kunzens Minde, korene ved Holbergs jubelfest 1822 (tekst af Oehlenschläger), en symfoni (1811), en klaverkvintet, Sangvinitas og Melancholia, en duet, samt flere sange.

Kun lidt af dette er udkommet; i 1815 udgav han 15 sange af Ingemann, og enkelte andre sange af ham er udgivet i Berggreens Sange til Skolebrug.

Hans arbejder røber den grundige og strenge teoretiker; men netop derved fremkommer der ofte noget tørt i dem. Dog
var også det milde og bløde hans kompositioner egent og skattedes af hans samtidige, således som hans ven B. Borgen smukt
mindedes i et digt ved hans død. Af ting, som i sin tid var særlig yndede, kunne nævnes Ingemanns Liden Harpepiges Klage,
en smuk, følelsesfuld melodi, og Oehlenschlägers Hjemve.

Niels Martin Jensen tilskriver Krossing betydning ved den fremtrædende plads folkeviseromancerne optog i hans samling derved at denne gren af romancegenren hurtigt blev stabiliseret som klaverromance, løsrevet fra den dramatiske musik. Det skulle også have påvirket Johan Ludvig Heiberg til at inddrage folkevisemelodier i Elverhøj. Heiberg skrev 10. juni 1828 til etatsråd Jonas Collin:

Han er begravet på Assistens Kirkegård.

kilder 

 Litteratur anvendt af G. St. Bricka i DBL:
 Thomas Hansen Erslew: Almindeligt Forfatterlexicon
 H.W. Schytte: Nordisk Musik-Lexikon

Eksterne henvisninger 
 

Komponister fra Danmark
Organister fra Danmark
Personer i Dansk Biografisk Leksikon
Danskere i 1800-tallet
Personer fra København
Buckwild

Anthony Best, bedre kendt som Buckwild, er en amerikansk producer født i The Bronx, New York City. Han startede som dj, men efter at have mødt Lord Finesse begyndte Buckwild at producere. Hans bedst kendte arbejde er med rapperen Black Rob og sangen "Whoa!".

Eksterne henvisninger 
 

Musikproducere fra USA
Liebhaveri

Liebhaveri betegner en interesse for at samle på sjældne og kunstnerisk udførte og kostbare genstande, udtrykket bruges også om ejendomme eller ejerlejligheder, der på den ene eller anden måde er enestående og som kun findes i begrænset antal.

Ejendomsmarkedet 

På ejendomsmarkedet drejer liebhaveri sig ofte om ejendomme med en særlig god beliggenhed, en særlig arkitektur, en unik historie, en særlig årgang eller i det hele taget et særpræg. En liebhaverejendom kan således både være en smuk palævilla med udsigt over Øresund, en funkisvilla i Hunderup-kvarteret i Odense, eller en lille lejlighed i Latinerkvarteret i København. Som følge af, at der er relativt få liebhaverejendomme, handles de til en markant højere pris end øvrige ejendomme.

Bolig
Askersund

Askersund er en by i Örebro län i Sverige og hovedby i Askersunds kommun. Byen har cirka 3.900 indbyggere.

Henvisninger 

 
Närke
Nick Ut

Huỳnh Công Út, professionelt kendt som Nick Ut, (født 29. marts 1951 i Long An, Vietnam) er en fotograf fra Associated Press (AP), med base i Los Angeles, Californien i USA. Hans bedst kendte fotografi, som han fik Pulitzerprisen for, er af Phan Thị Kim Phúc, der blev fotograferet som cirka 9-årig, løbende nøgen mod kameraet for at flygte fra et  napalmangreb på den sydvietnamesiske landsby Trang Bang under Vietnamkrigen.

Referencer 

Fotografer fra USA
Personer fra Vietnam